**MWONGOZO WA KUSAHIHISHA KARATASI YA TATU**

**SEHEMU A : RIWAYA, CHOZI LA HERI**

**Swali la lazima**

**1.** “Vipi binadamu anavyoweza kuyazoa maji yaliyomwagika?”

a) i) Haya ni maneno ya Mwanaheri

ii) Akimwambia Kairu na Umu

iii) Walikuwa katika shule ya Tangamano

iv) Ni baada ya kukutana na kuanza kusimuliana kuhusu yaliyowafika hadi wakakutana pale

alama 4

 b) Swali balagha - vipi, binadamu anavyoweza kuyazoa maji yaliyomwagika ? alama 2

 c) Sifa tatu za msemaji (Mwanaheri)

 i) Mwenye mawazo mapevu. Mama yake angetafuta suluhu kwa mgogoro kati yake na wakwe zake badala ya kujiua

ii) Mwenye busara - anaamini kuwa hakuna haja ya kushughulikia mambo ambayo hawezi kuyabadilisha

iii) Mwenye bidii - anatia bidii shuleni. Anafuata ushauri wa mwalimu Dhahabu kwamba elimu itamletea mabadiliko

d) Hakiki jinsi binadamu alivyomwagikiwa na maji katika riwaya

i) Lunga kumwagikiwa na maji pale anapoachwa na mkewe Naomi

ii) Umu na nduguye wanamwagikiwa na maji kwa kuachwa mayatima wakati Lunga anapoaga

iii) Ridhaa anamwagikikwa na maji wakati anapoipoteza aila yake yote isipokuwa Mwangeka

iv) Mwangeka anamwagikiwa na maji kufuatia kifo cha mkewe na mtoto wake

v) Zohali anamwagikiwa na maji pale anapotungwa mimba katika umri wa ujana na kupelekea afukuzwe shuleni na kuteswa na wazazi

vi) Waafrika wanamwagikiwa na maji pale wanapokatazwa na wakoloni kulima mazao yaletayo fedha huku ikiwalazimu kufanya vibarua kwao

vii) Baadhi ya vijana wa rika la Tuama wanakufa baada ya kupashwa tohara

viii) Hospitali inamwagikiwa na maji pale Selume analalamikia ukosefu wa mwangaza, ukosefu wa glavu na deni kutokana na usimamizi duni

ix) Wakaazi wa msitu wa mamba wanaharibikiwa pale wanapofurushwa huku vyakula walivyolima vikiibiwa na viongozi

x) Vijana barobaro wanaotumiwa na wanasiasa kuandamana wanamwagikiwa wa maji pale wanapomiminiwa risasi vifuani wa walinzi huku wakiuawa

xi) Kitoto kinachookotwa na Neema kilimwagikiwa na maji pale kilitupwa na mama mzazi badala ya kukilea

xii) Ridhaa anasimulia mwanawe Mwangeka vile walivyobomolewa nyumba zao kwenye mtaa wa Zari, hawakupewa fidia yoyote nao wale waliowauzia viwanja hivi waliingia mitini

xiii) Lunga kufutwa kazi na mkurugenzi kwa kupinga mradi wa ununuzi mahindi

zozote 11 x 1 = 11

**SEHEMU B : TUMBO LISILOSHIBA**

**2**a). Maneno haya yanasemwa na Mbura

alikuwa anazungumza na Sasa

walikuwa kwenye sherehe iliyoandaliwa na mzee Mambo

walikuwa wanazungumza kuhusu ‘kula kwao’ 4 x 1 = 4

b)Kauli kula imetumiwa kijazanda kurejelea uporaji/ufujaji wa mali za umma.

Kitendo cha Sasa na Mbura kupakua chakula mara tatu mfululizo ni jazanda ya tamaa na ubinafsi wa viongozi wanapopata fursa ya kupora mali ya umma.

Mchele wa mbeya ni jazanda ya vyakula vya kiasili ambavyo vimepuuzwa na Waafrika.

Mchele wa basmati ni jazanda ya vyakula vinavyozalishwa kiteknolojia ambavyo kwa sasa vinapendwa na Waafrika licha ya kuwasababishia magonjwa.

Magonjwa yanayosababishwa kutokana na ulaji ni jazanda ya matokeo ya ufisadi/ ufujaji wa pesa za umma.

b) Sifa za Mbura

  - ni mzalendo - anafanya kazi kwa bidii katika wizara yake kama njia ya kuonyesha uzalendo

- mwenye tamaa - anajaza sahani kwa chakula na kukila chote

- mwenye utu - anataka wananchi wale kwa niaba ya viongozi kama vile wao wamekuwa wakila kwa niaba yao

- ni fisadi - amepokea kazi kwa afisi ya serikali kwa njia isiyo halali

- mzembe - baada ya kula sahani tatu za vyakula kwenye sherehe analala usingizi mzito badala ya kwenda kazini

- mletezi wa haki - mvumilivu

- mpyoro

- msema kweli zozote 6 x 1 = 6

 c) Jinsi viongozi walivyo wabadhirifu

  - Hulipwa mishahara mikubwa sana na serikali jambo linalochangia ubadhirifu wa mali ya umma

- Sherehe kubwa za viongozi wa kiserikali huchangia pakubwa ubadhirifu

- Viongozi hutumia raslimali za nchi kwa manufaa yao ya kibinafsi - magari ya serikali

- Raslimali zilizotumiwa katika kuvinunua vyakula na vinywaji vingetumika katika kuendeleza asasi tofauti za kijamii

- DJ na wenzake wanapata mabilioni ya fedha kutokana na kuwatumbuiza wageni katika kama hizi

- Viongozi wanawachukua baadhi ya watu wao wa karibu na kufanya juu chini kuona kwamba wanajifaidi na mali na raslimali za wananchi pasipo kuzitolea jasho kamwe

- Upeperushaji wa matangazo katika vyombo vya habari ya sherehe za kiongozi binafsi ni njia ya kuendeleza ubadhirifu wa raslimali za umma

- Mbura ana Sasa wanaendeleza ubadhirifu pale wanapoamua kuchukua vyakula kupita kiasi katika sherehe za mzee Mambo

- Kuwaajiri viongozi wawili wenye nyadhifa sawa katika sekta tofauti za umma

- Vibaraka na vikaragosi kupewa mali ambayo ingewafaidi wananchi zozote.

**3a).**Haya ni maneno ya Jairo.

Anauambia umati uliokusanyika shuleni kuhudhuria hafla ya kumuaga Mwalimu Mosi alipostaafu.

Huu ni wakati Mwalimu Mosi alikuwa ametoa fursa kwa yeyote ambaye angetaka kumkashifu kuhutubu; kwa hivyo Jairo alitumia fursa hiyo kuhutubu.

b) i)Inachimuza maudhui ya umaskini. Jairo anasema kuwa hajawahi kumiliki hata baiskeli wala kuvaa kiatu miguuni.

ii) Inaonyesha chuki ya Jairo dhidi ya wenzake waliofanikiwa maishani. Baraka, Festo, Mshamba na Nangeto wanapokuja kwa magari ya kifahari kuhudhuria sherehe za kumuaga Mwalimu Mosi, Jairo anadai walifanya hivyo ili kuwatisha – hali inayoonyesha chuki aliyokuwa nayo kwa sababu ya ufanisi wao.

iii)Inadokeza suala la utabaka. Wasomi waliofanikiwa maishani kama vile Baraka na Festo wanaishi katika mataifa ya nje.

iv)Kuendeleza maudhui ya ufisadi.Pesa zilizochangishwa na rais ili kusaidia shule ya upili ya Wangwani zililiwa na wakora.

v)Inachimuza maovu ya kijamii kama vila utapeli, ukwapuzi, wizi, uporaji na mauaji.

vi)Inaonyesha kuwa Jairo alikuwa mbumbumbu masomoni. Jairo hakuelewa lolote akiwa shuleni.

vii)Inadhihirisha matatizo wanayokumbana nayo walimu katika ufunzaji wao. Kwa mfano, mwalimu anamshauri Jairo kuwa angeimarika masomoni lakini Jairo anaona kuwa huko ni kumpotezea wakati wake- angeachwa aende kuiba na kuua watu ili awe mtu wa maana.

viii)Inaonyesha jukumu la elimu. Elimu ni chombo cha kuelekezea wanafunzi. Mosi aliwashauri wanafunzi wake kama Jairo kutokunywa pombe wala kushiriki ufuska.

ix)Kuendeleza maudhui ya usaliti. Jairo anamsaliti mwalimu wake kwa kuasi ushauri aliompa. Kwa mfano, anakunywa tembo ilhali mwalimu alikuwa amemtahadharisha dhidi ya unywaji wa tembo.

x)Suala la uasi linachimuzwa. Jairo anaasi nasaha zote za mwalimu Mosi. Kwa mfano, anakunywa pombe licha ya kushauriwa kutoinywa.

xi)Kuendeleza maudhui ya uwajibikaji. Mwalimu Mosi anawashauri wanafunzi wake dhidi ya pombe na ufuska.

c)i) Kutelekeza familia- Jairo anausaliti wajibu wake wa kuitunza familia yake kwa kuipeleka na kuiacha nyumbani kwa mwalimu Mosi kama zawadi kwake.

ii)Kuumbua mwalimu – Jairo anamsaliti Mwalimu Mosi kwa kumuumbua hadharani na kumsuta kuwa alimpotezea wakati shuleni kwa kumwaambia kila uchao kwamba angeimarika kimasomo ilhali alikuwa zumbukuku masaomoni.

iii)Kupora pesa –Mafisadi wanamsaliti rais kwa kupora pesa alizochangisha kwenye shule ya upili ya Wangwani.

iv)Kutaka kuua mwalimu – Jairo anamsaliti Mwalimu Mosi kwa kumwendea na panga ili amkate kwa kusikia uvumi kwamba amemwoa mwanawe Sabina kabla ya kuchunguza na kubaini ukweli wa uvumi huo.

v)Kueneza uvumi –Wanajamii wamsaliti Mwalimu Mosi kwa kueneza uongo dhidi yake. Wanaeneza uvumi kuwa amemwoa Sabina; kitoto cha Jairo ilhali ulikuwa uongo.

vi)Kutoa zawadi kisiri –Mosi anamsaliti mkewe Sera kwa kutoa zawadi kwa Jairo bila kumfahamisha. Hata anapomuuliza hamwambii.

vii)Kumtesa mke-Jairo alimsaliti mkewe kwa kumwojesha dhiki, bughudha na kero katika maisha yao ya ndoa.

viii)Kumtusi mwalimu – Jairo anamwita Mwalimu Mosi maaluni baada ya kudhani kuwa alikuwa amemwoa mwanawe Sabina.

ix)Kupuuza ushauri – Jairo anaupuuza ushauri wa Mosi uliomwonya dhidi ya kunywa tembo na kushiriki vitendo vya ufuska.

**SEHEMU C: KIGOGO**

**4a)** Haya ni maneno ya Tunu.

ii). Anamwambia Siti.

iii). Wamo nyumbani mwa akina Tunu.

iv).Ni baada ya Tunu kutaka kujua kwa nini Sudi hajaenda nyumbani kwao kumjulia hali kutokana na kuvamiwa na wahuni ndipo wakajibizana hivi.

**b).**Taswira – Picha moto

ii).Jazanda – Moto (jazanda ya maovu)

iii).Msemo – Liwalo na liwe

**c).**i).Anaonyesha ukatili wa Majoka – Anaeleza jinsi Majoka anavyosambaza vikaratasi vya kuwafurusha akina Kombe na Siti kutoka jimboni.

ii).Kuendeleza maudhui ya utu – Anamtembelea Ashua baada ya kutoka gerezani.

iii).Anafunza maadili ya utiifu – Anawapeleka wanawe Sudi nyumbani kwa akina Tunu ili watunzwe na Bi Hashima jinsi alivyokuwa ameagizwa na Tunu.(uk 18)

iv).Kuendeleza maudhui ya mabadiliko – Anabadilika na kuacha kunywa pombe. (uk 58)

v).Ametumiwa kuchimuza suala la uwajibikaji – Vijana watano wanapouliwa katika kampuni ya Majoka anawafahamisha Tunu na Sudi.

vi) .Ametumiwa kubainisha masaibu ya wanyonge – Anasema kwamba tangu jirani yao Sudi aingilie siasa, serikali ya Majoka imekuwa ikiwatisha. (uk 52)

**d).**Mzungumzaji ni Tunu

i).Majoka anapofunga soko, anawaongoza wachuuzi **kuandamana** ili kupinga udhalimu huo.

ii).Majoka anapofuja hela za kusafisha soko, **anawahutubia** waandishi wa habari na kumkashifu. (uk 32)

iii).Majoka anapotumia ajali kumuua Jabali; anapanga kuw**aleta wachunguzi** wa nje ili kuichunguza ajali hio upya. (uk 35)

iv).Vijana watano wanapouliwa katika kampuni ya majoka na majaoka,anaenda hadi ofisini mwa majoka **na kumsuta** kwa kuwachija watoto wa wenziwe. Uk 43

v).Baada ya majoka kutaka kumnyima mamake ,Hashima fidia baada ya mumewe kufia kwenye kampuni,anasomea **uanasheria** ili kujiwezesha kupinga udhalimu kama huu.

vi).Majoka anaponyakua ardhi ya soko la chapakazi kwa lengo la kujenga hoteli,**anapinga ujenzi** huo kwa kumwambia kuwa hatainjenga hoteli hiyo.-uk45.

vii).Majoka anapofunga ashua li kumlazimisha Sudi kumchongea kinyago,anamwambia majoka kuwa lazima **watamtoa** . Majoka atake au asitake. Uk45.

viii).Majoka alipofunga soko la chapakazi n a kukataa kulifngua , **alichoehea** raia kuususia mkutano wa majoka kwa kuwaaalika mkutano ambao ungefanyika nje ya lango la soko la chapa kazi, ili,kushurutisha majoka kuwafungulia soko hilo. Uk 59/86.

ix). **Anawazindua** raia anapowahutubia kutowachagua viongozi ambao wanakiuka haki zao. Akimlenga majoka aliyewaongoza kidhalimu. .uk890.

x). Asiya anapopika pombe haramu inayowaua na kuwapofusha walevi, Tunu anawaeleza walevi **madhara** haya ilikuwashawishi kuacha kulewa. Uk 63.

xi). Majoka anapofunga soko na kutaa kulifungua anawaongoza raia **kumwondoa**

**mamlakani** bila umwagikaji wa damu.

**5).**Jadili nafasi ya wanasagamoyo ktika kudorora kwa maendeleo ya jamii yao.

i).Wanafunzi wanaanguka mitihani na kuishia kuwa makabeji kutokana na matumizi ya dawa za kulevya zinazozalishwa na kampuni ya majoka.

ii).Majoka anazorotesha uchumi kwa kutangaza kipinidi cha mwezi mzima cha kusherehekea uhuru wa Sagamoyo.

iii).Baada ya kuwaajiri wasomi kama Tunu ili alifaidi jimbo kutokana na taaluma yake ya uanasheria , Majoka anawatuma wahuni kumuua na kupinga udhalimu wake wa kufunga soko.

iv).Majoka anafilisi hazina ya jimbo kwa kukopa pesa za kufadhili uchongaji wa kinyago kisha kuliachia jimbo deni la kulipa miaka mia moja .

v).Jimbo haliendelei kisiasa kwa maana Majoka anawaua wapinzani-anamuua mpinzani wake wa kisiasa-Jabali.

vi).Majoka anawazika vijana katika ulevi kwa kuwanunulia pombe, hivyo kuwasababisha kutofanya kazi.

vii).Kampuni ya majoka inawaua wafanyakazi watano- nguzo muhimu katika kufanya kazi ya kuimarisha uchumi wa jimbo.

viii)Majoka anafunga vyombo vya habari vinavyokashifu udhalimu katika jamii- anaifunga runinga ya Mzalendo kwa kupeperusha maandamano ya raia wakipinga udhalimu wake wa kufunga soko.

ix)Majoka anadororesha uchumi wa jimbo kwa kufunga soko ambamo kodi ya kuliendeleza inakusanywa.

x)Wafanyikazi ambao wamewajibikia kazi zao wanapigwa kalamu – Majoka anamfuta Kingi kwa kuwajibikia kazi yake – anakataa kuwaua raia alivyokuwa ameagizwa na Majoka.

xi)Mamapima anawapikia raia pombe inayowaua na kuwapofusha.

xii)Badala ya kuungana kuupinga udhalimu wa Majoka, baadhi ya raia kama Ngurumo na Kombe wamuunga mkono.

xiii)Baada ya soko kufungwa, wafanyibiashara kama Boza na Kombe wanahamia ulevini badala ya kuungana na wengine katika maandamano ili Majoka awafungulie soko.

xv)Majoka anawasababishia wafanyibiashara sokoni Chapakazi magonjwa kwa kumwaga taka na kemikali sokoni.

xvi)Serikali ya Majoka inawapora wachuuzi maskini kwa kuwatoza kodi na hongo.

xvii)Kenga anaifilisi hazina ya jimbo kwa kupanga kumhonga Sudi kwa likizo ya mwezi mzima yeye na faimilia yake Ughaibuni ili kumchongea Majoka kinyago cha Ngao.

xviii)Majoka anajenga kwenye soko ambalo lilichangia katika uimarishaji wa uchumi wa jimbo.

xix) Majoka anasababisha ukame jimboni kwa madai kuwa Sagamoyo si kwao.

xxi) Uongozi wa Majoka unawajaza raia kama Hashima hofu hadi anapania kutoroka Sagamoyo.

xxii) Sekta ya elimu na afya zinaathirika kutokana na migomo yao na maandamano kwa kulipwa mishahara duni na serikali ya Majoka.

xxiii) Badala ya seli kutumiwa katika kuwafunga wahalifu, Majoka anaitumia kuwafunga raia ambao hawana hatia. Anamfunga Ashua ili kumlazimisha mumewe Sudi kumchongea kinyago.

**SEHEMU D: USHAIRI**

**6:1**. Pendekeza kichwa mwafaka.

Aibu, Aibu kwetu

2.Eleza toni ya shairi hili

* Toni ya kukasifu/kushtumu/kukejeli mienendo ya kutojali.
* Toni ya kughadhabika Kwa kutojali.
* Toni ya kushauri kuhusu heshima na usiri.

3. Tambua nafsineni wa shairi

Mhusika ambaye amepata aibu kutokana na mienendo ya watu kuanika

mavazi ovyo ambayo anahisi ni vibaya.

4. Jadili matumizi ya mitindo ifuatayo

* Ni kinaya kuwa angependa mavazi fulani yafichwe ilhali yamefichwa bafuni.
* Ni kinaya kuwa anataka zikauke bila kuanika /ilhali zimefichwa.

* Ni kinaya kuwa wageni wanaibika ilhali wenyewe huzitumia na huanika kwao

Usambamba

* Miundo sawa ya mistari/mishororo-anikeni kwa kuficha,z ndani mkisafisha.
* Urudiaji wa maneno –anika,kuficha.
* Urudiaji wa silabi-ka(ubeti wa kwanza) fu(ubeti wa pil) ta (ubeti wa tatu)

Balagha

* Ubeti wa mwisho mshororo wa pili-aibu haitatupata?

5. Andika ubeti wa mwisho kwa lugha ya mjazo/Nathari.

Mshairi anasema kuwa nguo za ndani zinazoanikwa ovyo/popote,watoto/wana huzipata na kutembea nazo hata mezani kwa wageni.Hili huleta aibu kubwa na hivyo hushauri watu waanike kwa tahadhari.

6. Onyesha kuwepo kwa uhuru ufuatao katika shairi

* Tabdila –muondoeni badala ya mwondoeni.
* Kubananga sarufi-anikeni kwa kuficha,za ndani mkisafisha. Badala ya mkisafisha za ndani mzianike kwa kuficha.
* Inkisari-tufaapo badala ya tunapofaa.

7. Eleza muundo wa shairi hili

* Shairi hili lina beti tano.
* Kila ubeti una mishororo minne.
* Shairi hili lina kibwagizo ambacho ni :anikeni kwa kuficha , za ndani mkisafisha.
* Idadi ya mishororo inatoshana kaika kila mshororo;kumi na sita.
* Kila mshororo una vipande viwili, ukwapi na utao.
* Vina vyake vinatofautiana kutoka ubeti mmoja hadi mwingine.

**7: YALIMWAGIKA**

A).Eleza jinsi usimulizi ulivyotumika kwenye shairi.

Ushairi umesimulia safari kabla ya ndoa na katika ndoa.

b.Eleza sifa tatu zinazoafiki shairi hili kuwa shairi huru.

* Idadi ya mishororo katika kila ubeti si sawa.
* Idadi ya vipande katika kila mshororo si sawa.
* Idadi ya mizani katika kila mshororo inatofautiana.
* Limechukua miundo mbali mbali lilivyoandikwa.
* Shairi hili halina kibwagizo.
* Vina vyake vinachanganywa/halina mtiririko wa vina.
* Shairi hili lina alama nyingi za uakifishaji.

c).Shairi hili ni tanzia

Kuna kifo cha mapacha waliotarajiwa kuzaliwa na walisuburiwa sana na wazazi zao.

d.Tambua mandhari ya tanzia

Hospitalini ndiko walikofia mapacha.

e).Tambua nafsineni kwenye ubeti wa kwanza

Baba / bwana mtarajiwa/mwanamume.

f).Eleza toni ya shairi.

Toni ya huzuni /majonzi kutokana na kifo cha mapacha Amani na Imani.

g).Onyesha mifano miwili ya matumizi ya sadfa katika shairi.

* Baba anawaza kuhusu watoto na kumpata mke papo hapo wa kuoa.
* Msemaji anasema akataka’ watoto’ na ghafla ujauzito unakuwa wa mapacha.
* Watoto wanapewa majina Imani n Amani na baadaye mimba kugundulika ni ya mapacha kiume na kike.

H).Andika ubeti wa mwisho kwa lugha tutumbi.

Muda uliendelea kusonga wakisubiri watoto wao kuzaliwa.

Wakanunuliwa mavazi mbalimbali wakitarajiwa kuwapokea japo halikutimia.watoto wakafa mimba ikiwa ya miezi saba na kuombolezwa.

i).Eleza maana ya misamiati ifuatayo.

* Vijulanga -Vitoto
* Susu-kitambaa cha kuzuia haja za mtoto.
* Akavimba-akawa mjamzito
* Kiwimbo.- wimbo mfupi

**SEHEMU E FASIHI SIMULIZI**

**8 a). Jinsi jamii ya kisasa inavyojaribu kuendeleza fasihi simulizi**

1. Tamasha za muziki.

2. Sherehe za arusi jando, na matambiko/ mifano ya miviga bado zipo.

3. Utegaji na uteguaji wa vitendawili kupitia redio na runinga.

4. Mchezo ya kuigiza katika runinga, redio.

5. Tamasha za drama huendeleza utanzu wa maigizo, mazungumzo na ushairi simulizi.

6. Sarakasi zinazofanywa na wasanii huhifadhi kipera cha vichekesho na kukipokeza.

7. Ngoma za kienyenji kama Isukuti zinazochezwa katika halfa za kisiasa na harusi.

8. Watafiti, ingawa wachache, wanaotafiti na kuandika , kurekodi vipera vya fasihi simulizi.

9. Utambaji wa hadithi bado hufanyika katika baadhi ya jamii, hasa katika sehemu za mashambani.

**5x1=5**

**8b). Matatizo yanayomkumba mkusanyaji wa fasihi simulizi.**

1. Gharama ya utafiti.
2. Mtazamo hasi wa wajamii kuhusu ujazaji wa hojaji huenda ukafanya wengi wao kutojaza hojaji hizo.
3. Wanajamii wengine huweza kushuku kwamba mtafiti anawapeleleza na wakakataa kutoa habari.
4. Baadhi ya\ mafanani au wahojiwa huenda wakadai walipwe kabla ya kutoa habari zozote.
5. Mbinu nyingine za utafiti kama vile hojaji huhitaji watu ambao wajua kusoma na kuandika .
6. Vizingiti vya kidini.
7. Kupotea au kufisidiwa kwa vifaa vya kuhifadhi.
8. Vikwazo kutokana kwa watawala.

9. Wadhamini mara nyingi ndio huamua mambo yanayochunguzwa, mahali pa kuchunguziwa na mawanda au upeo wa uchunguzi wenyewe.

10. Mtafiti huenda asiwe na wakati wa kutosha kuwahoji watu wengi.

11. Matatizo ya mawasiliano na uchukuzi.

12. Matatizo ya kibinafsi . Anayekusanya fasihi simulizi anaweza kushindwa kuidhibiti hadhira.

13. Ukosefu wa usalama.

14. Tafsiri ya data .

**10x1=10**

**8c).Eleza umuhimu wa ukusanyaji na uhifadhi wa data za fasihi simulzi.**

* Fasihi simulizi ni hifadhi ya mitazamo ya kitamaduni ya jamii.
* Ukusanyaji humpa mwanafunzi wa fasihi simulizi kushuhudia na kuathiriwa moja kwa moja na utendaji wa fasihi simulizi.
* Husaidia kurekodi na kuhifadhi tamaduni za jamii mbali mbali kwa nia ya kuvipitisha kwa kizazi kijazo.
* Ukusanyaji huiendeleza fasihi simulizi,.
* Husaidia kuziba pengo la utafiti lililopo.
* Hutumiwa kama kiunzi(msingi) cha uchunguzi wa kulinganishi wa fasihi simulizi za jamii mbalimbali.
* Ni muhimu kukusanya data ili kueleza kwa nini, utungo mmoja huwasilishwa kwa njia tofauti na mwingine.
* Utafiti wa fasihi simulizi humwezeza mwanafunzi kuwa na ujuzi wa kufanya utafiti katika taaluma nyingine.
* Utafiti wowote ule husaidia kurekebisha mawazo potovu kuhusu suala fulani.
* Umewawezesha wasomi wengi kutambua kuwa tungo nyingi zilizoandikwa zilitokana na fasihi simulizzi.

**5x1**